حاضیر قبیرلر
گرگ گلمه ییدم بو سون منزیله
نه دئییر دیککه لن او داشلار گؤرن
بو غملی کولکین آغلار سسینه
کیمدی گؤزلرینین یاشینی وئرن
هر گون یوخو عومرو وئریریک یئله
یومولو گؤزلرین ، غم کولگه سی وار
یاخشی کی یوخودان دوروروق هله
بیر گون اویانماماق تهلوکه سی وار
سکوتی آغیردیبو داش صبیرین
اوستو هیچقیر یقلی گون قاباقدادیر
حاصارا آلینمیش بوبوش فبیرین
اؤلوسی بلکه ده کئف داماقدادیر
تلاش یئری دئیل اؤلوم کی حق دیر
گئری یه قاییتمیر ، بو ائوه گیرن
یاخشی کی کرایه قبیرلر یوخدو
پولسوز نیله ییردی اؤلولر ، گؤرن ؟
داشلار آیاق دوتوب هارادان قاچیب ؟
دیزه جن تورپاغا گیریپ بیتیرلر
آج قوش بالاسی تک آغزینی آچیب
یئمیین گؤزله ییر ، بو بوش قبیرلر
یورولوب ترینی سیلیر داش یونان
هامار داشلار اوسته باخشی دؤندو
شبهه یدی ایچینده آلیشیب یانان
بو داش بلکه اونون قسمتی اولدو
یئنه انسان انسان یاپراقلادی یول
تابوتین اؤنونده اینله ین کیمدی ؟
ناشی بالابانچی اؤز ایشینده اول
ماتمده موسیقی دینله ین کیمدی ؟
آخیر دایانماییر حیات سئل کیمی
اؤلوم آددیم آددیم ایزله ییر بیزی
سرنشین گؤزله ین « کار و سئل » کیمی
اؤلوم « قورد آغیزیندا » گؤزله ییر بیزی
آی قبیر قازانلار گئدین ائو تیکین
بو غملی دره ده « پئلان » کی یوخدور
سیز زحمت چکمه یین آخی بیرده کی
اؤلوسی چوللرده قالان کی یوخدور
بو قوجا دونیادا ، عومروموز قیسسا
بیزی قانادینا آپاریر ایللر
چوخو ائو گؤزله ییر ، آنجاق بورداسا
انسان نوبه سینده دوروب قبیرلر
بسدیر یووا یووا قازدینیز یئری
بلکه ده کروانی دایاندی کؤچون
باغلایین باغلایین بوش قبیرلری
آچین حیات ایچون قاپیلار آچین
شاعیر : نصرت کسه منلی
Filed under: نصرت کسمنلی,تورکی شعرلر Türkcə şeirlər | Tagged: نصرت کسمنلی,نصرت کسمنلی نین شعرلری,نصرت کسمنلی دن تورکی شعرلر,اشعار زیبای ترکی,تورکی شعر,تورکجه شعر,شعرلر,شعرهای ترکی |
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab pes_Arab